b"\n_START_ARTICLE_\nZabaj\n_START_PARAGRAPH_\nZabaj, Zabij o Zabag (en xin\xc3\xa8s: Sanfotsi; en hindi: Suvarnadvipa, Javaka; en \xc3\xa0rab: Zabaj) fou una ciutat i regne hind\xc3\xba esmentat per ge\xc3\xb2grafs \xc3\xa0rabs, al nord-est de l'Oce\xc3\xa0 \xc3\x8dndic. No s'ha pogut establir la seva situaci\xc3\xb3 per\xc3\xb2 se suposa que podria ser a Java abans de l'hegemonia de Sri Vijaya, o Sumatra ja amb centre a Sri Vijaya. Els historiadors en general consideren Sri Vijaya com el lloc m\xc3\xa9s probable pel regne i la ciutat podria estar a Java, Sumatra o la pen\xc3\xadnsula Malaia; menys partidaris tenen l'illa de Borneo o les Filipines."